बी अँड एच एरलाइन्स

बी ॲन्ड एच एरलाइन्स (बॉस्नियन: B&H Airlines) ही बॉस्निया आणि हर्झगोव्हिना देशाची राष्ट्रीय विमान वाहतूक कंपनी आहे. १९९४ साली एर बोस्ना नावाने स्थापन झालेली ही कंपनी २००३ साली दिवाळखोरीमध्ये निघाली. २००५ साली बॉस्निया आणि हर्झगोव्हिना सरकारने २००५ साली कंपनीची पुनर्रचना करून बी ॲन्ड एच एरलाइन्स ही नवी कंपनी निर्माण केली.

बी ॲन्ड एच एरलाइन्सचे मुख्यालय सारायेव्हो येथे असून सारायेव्होच्या सारायेव्हो आंतरराष्ट्रीय विमानतळावर तिचा प्रमुख वाहतूकतळ आहे. सध्या ह्या कंपनीकडे केवळ २ ए.टी.आर. ७२ बनावटीची विमाने आहेत व ती सारायेव्हो, बंजा लुका, कोपनहेगन व झूरिच ह्या चार शहरांना विमानसेवा पुरवते.

बाह्य दुवे

 बी ॲन्ड एच एरलाइन्स

बॉस्निया आणि हर्झगोव्हिनामधील विमानवाहतूक कंपन्या
राष्ट्रीयीकृत विमानवाहतूक कंपन्या